नंबरदार एसोसिएशन ने की बैठक
सिरसा | तहसीलनंबरदार एसोसिएशन की बैठक रविवार को चौधरी देवीलाल टाउन पार्क में हुई जिसकी अध्यक्षता तहसील प्रधान जुगनू राम नंबरदार ने की। बैठक में नंबरदारों के समक्ष आने वाली समस्याओं पर विचार-विमर्श किया गया। जुगनू राम ने बताया कि जिन नंबरदारों ने अभी तक आबियाना राशि वसूल नहीं की या उस राशि को बैंक में जमा नहीं करवाया। वे शीघ्र आबियाना राशि वसूल करके बैंक में जमा करवाएं। उन्होंने कहा कि जल्द ही सभी नंबरदार एकत्रित होकर तहसीलदार से मिलेंगे, ताकि उन्हें भी एक कमरा उपलब्ध करवाया जाए जिसमें सभी नंबरदार बैठकर अपना कामकाज निपटा सकें। इस बैठक में जिला प्रधान रामस्वरूप सेठी, वरिष्ठ महासचिव ओमप्रकाश मेहता, उपप्रधान हरफूल सिंह मौजूद थे।
hin_Deva hin_Deva